stanford-oval/wikipedia huggingface dataset:
Cherry Bomb
Kappaleet

Deathcamp – 3.09 (feat. Cole Alexander)
Buffalo – 2.39 (feat. Shane Powers)
Pilot – 3.29 (feat. Syd)
Run – 1.09 (feat. Schoolboy  Q & Chaz Bundick)
Find Your Wings – 2.59 (feat. Roy Avers, Syd & Kali Uchis)
Cherry Bomb – 4.29
Blow My Load – 3.10 (feat. Wanya Moris, Dam-Funk, Austin Feinstein & Syd)
2Seater – 6.49 (feat. Aaron Shaw, Samatha Nelson & Austin Feinstein)
The Brown Stains of Darkeese Latifah Part 6-12 (Remix) – 3.11 (feat. Schoolboy Q)
Fucking Young/Perfect – 6.41
Smuckers – 5.34 (feat. Lil Wayne & Kanye West)
Keep Da O's – 4.08 (feat. Pharrell Williams & Coco O)
Okaga, CA – 6.37 (feat. Alice Smith, Leon Ware & Clem Creevy)
Arvostelut

Complex: [lähde? ]
Metacritic: 69/100[lähde? ]
NME: 8/10[lähde? ]
Pitchfork: 6.7/10[lähde? ]
Aiheesta muualla

Cherry Bomb -albumi discogs.com -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cherry Bomb (album)
Käännös suomeksi
Alapitkä

Alapitkä on kylä ja taajama Lapinlahden kunnassa valtatien 5 ja Savon radan varrella noin 20 kilometriä kunnan keskustasta etelään. Alapitkän taajaman asukasluku oli 361 ja pinta-ala 1,38 neliökilometriä vuoden 2020 lopussa. Vuoden 2011 lopussa taajaman väkiluku oli 409 ja pinta-ala 1,19 neliökilometriä.
Alapitkän kylä on osa vanhaa kulttuurimaisemaa, jolle leimaa-antavaa ovat suuret, viljavat peltoaukeat ja peltojen keskellä sijaitsevat maatilat. Peltoaukeat sijaitsevat suurimmaksi osaksi Ala-Pitkäjärven ympärillä. Kuopioon on Alapitkältä matkaa 39 km, Kuopion lentoasemalle 34 km, Siilinjärvelle 17 km, Varpaisjärven taajamaan 28 km ja Tahkovuorelle 44 km. Alapitkällä on myös rautatieasema, joka on nykyään vain tavaraliikenteen käytössä ja junien ohituspaikkana; henkilöliikenne Alapitkälle päättyi vuonna 1984.
Kylän lähellä virtaavan Hovinjoen Korkeakoskessa on jo 1920-luvulla rakennettu pieni voimalaitos, joka on kytketty Savon Voima Oy:n verkkoon. Kevättulvien aikaan voimakkaasti kuohuva Korkeakoski on nähtävyys tulvaveden virratessa voimalaitospadon yli. Alapitkällä on myös Fingridin 400 kV:n sähköasema.
Alapitkällä on alakoulu, päiväkoti, luterilainen kirkko ja pieni hautausmaa sekä ortodoksinen tsasouna. Valtakunnallinen nähtävyys on Alapitkällä toimiva Suomen asutusmuseo. Asutustoiminnan muistomerkki on sijoitettu Alapitkän tsasounan lähelle. Alapitkällä on myös työväentalo, jota vuokrataan erilaisiin tilaisuuksiin.
Pieni kyläkauppa Alapitkän Eväskori, joka myi päivittäistavaroita ja tarjosi myös postipalveluita, tuhoutui tulipalossa 12. huhtikuuta 2021. Alapitkällä oli pitkään myös Osuuspankki Poppian konttori, mutta sen toiminta loppui Alapitkällä 28. helmikuuta 2013, koska pankkitoiminta oli siirtynyt pankkikonttoreista pitkälti internetiin. Alapitkällä pankkitoiminta alkoi 1909 Alapitkän Osuuskassan perustamisella, joten pankkitoimintaa harjoitettiin kylällä yli 100 vuoden ajan.
Alapitkän nuorisoseuran toimintaan kuuluu vuosittaiset esitykset kesäteatterissa, jonka katsomo on katettu. Johannes Linnankosken romaanin Pakolaiset keskeiset tapahtumat sijoittuvat Alapitkälle.
Kuvia

Alapitkän evankelis-luterilainen kirkko, Lapinlahden seurakunta.
Kuopion ortodoksisen seurakunnan Alapitkän tsasouna helmikuussa 2013.
Alapitkän Eväskori oli K-kauppa Alapitkällä.
Kevätkyntöjä Alapitkän peltoaukeilla vuonna 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Alapitkän kylän historiaa (Arkistoitu – Internet Archive) (lapinlahti.fi)
Leena Ahtiainen et al.: Alapitkä - seutu korvaamaton, Alapitkän seudun kyläkirja, Alapitkä, Mikka, Naarvanlahti, Joenpolvi, Yläpitkä, Juurikka.  Alapitkän kyläyhdistys, 2009.  ISBN 9789529257881
Havator

Havator Group -konserni myy nostopalveluita, erikoiskuljetuksia, elementtiasennuksia ja satamanosturipalveluita. Se toimii Suomessa, Ruotsissa, Norjassa, Venäjällä ja Baltian maissa.  Konsernissa on noin 600 työntekijää ja sen liikevaihto on yli 110 miljoonaa euroa.​​​
Havator Oy on yksi Yrittäjien Voima Oy:n kolmasta osakkaasta. Kaksi muuta ovat TEK Kiinteistöt Oy ja Enersense International Oy. Yrittäjien Voima Oy omistaa Fennovoimaa suomalaisittain omistavan Voimaosakeyhtiö SF:n, joka on Fennovoiman suomalainen omistaja.
Vapaaehtoisesti Lapsettomat

Vapaaehtoisesti Lapsettomat ry on vuonna 2012 perustettu suomalainen yhdistys, joka tukee ja edistää vapaaehtoisesti lapsettomien oikeuksia, tasa-arvoa ja asemaa yhteiskunnassa.
Yhdistys tarjoaa vertaistukea, tiedottaa vapaaehtoisesta lapsettomuudesta ja pyrkii laajentamaan perinteistä perhekäsitystä. Yhdistyksen toiminta sisältää tapaamisia, tilaisuuksia ja aloitteita viranomaisille. Yhdistys on poliittisesti ja uskonnollisesti sitoutumaton.
Loose Prick

Loose Prick oli kouvolalainen, vuosina 1979–1982 levyttänyt punkrock-yhtye. Yhtyeen perusti syksyllä 1977 laulaja Pauli Johansson yhdessä Jussi Kylliäisen kanssa. Yhtyeen nimi oli aluksi Loose Prick And The Gob ja yhtyeen laulukieli englanti. Alkuaikoina kokoonpano vaihteli. Aluksi yhtyeessä oli jopa kolme kitaristia. Kaksi kitaristia jätti bändin. Loose Prick And The Gob päätti jatkaa nelimiehisenä; Johansson laulajana, Kylliäinen kitaristina, Tami Ranta rumpalina ja Jantunenselvennä basistina. Yhtye sai vuonna 1979 levytyssopimuksen Poko Rekordsin kanssa, kun se oli suostunut vaihtamaan laulukielensä suomeksi. Yhtyeen nimi lyheni Loose Prickiksi.
Loose Prick julkaisi urallaan kaksi albumia, yhden EP:n sekä kolme singleä. Yhtye osoitti ihailunsa Veltto Virtasta kohtaan jo ensimmäisen, vuonna 1979 julkaistun, singlensä B-puolella (Velton nimeen) ja kolme vuotta myöhemmin Loose Prick tekikin Veltto Virtasen kanssa LP:n nimeltä Beibi.
Pauli Johansson ja Tami Ranta esiintyvät myös Raivopäät feat. Friends albumilla Punkrock Jukebox 3, joka julkaistiin marraskuussa 2009.
Loose Prickin tunnetuimmat kappaleet ovat Mua potkitaan päähän ja Etkö rakastaisi, että joku rakastaisi. Ennen Loose Prickiä bändin jäsenistä Johansson, Kylliäinen, Korppi ja Kipahti ovat soittaneet Peer Güntissä. Bändin jäseniä on Loose Prickin jälkeen kuulunut ainakin yhtyeisiin Alaston Lounas ja Going Public.
Kokoonpanot > Alkuperäinen kokoonpano 1979-1981

Pauli Johansson (ääni)
Jussi Kylliäinen (kitarat)
Timo Ranta (rummut ja laulu)
Harri Jantunen (basso ja laulu)
Kokoonpanot > Kokoonpano 1981

Pauli Johansson (ääni ja piano)
Jussi Kylliäinen (kitarat)
Timo Ranta (rummut ja laulu)
Petri Korppi (basso ja laulu)
Jussi Voutilainen (basso)
Timo Kipahti (kitarat ja laulu)
Maria Tarnanen (laulu)
Harri Jantunen (koskettimet)
Kokoonpanot > Kokoonpano 1981-1982

Pauli Johansson (ääni ja piano)
Jussi Kylliäinen (kitarat)
Timo Ranta (rummut ja laulu)
Petri Korppi (kitarat ja laulu)
Jussi Voutilainen (basso)
Diskografia > Singlet ja EP:t

Mua potkitaan päähän / Velton nimeen (Poko Rekords, 1979)
Kaupunki EP (Poko Rekords, 1979)
Yöt ympäri / Lupaukset onnellisista lapsista (Poko Rekords, 1980)
Jäätynyt hymy / Viimeinen tanssi kadulle (Poko Rekords, 1982)
Kaupunki EP 2002 (Poko Rekords, 2002)
Diskografia > Albumit

Valkoiset sotilaat (Poko Rekords, 1980)
Etkö rakastaisi, että joku rakastaisi (Poko Rekords, 1981)
Diskografia > Omat kokoelmat

Likaisia enkeleitä, valkoisia sotilaita, Loose Prickin parhaat levytykset 1979-1982 (Poko Rekords, 2002)
Diskografia > Loose Prickin kappaleita kokoelmilla

Hilselp (Hilselevyt, 1979) (Mä en jaksa enää)
The Shape of Finns to Come -LP (Cherry Red, 1980) (Sinä uinuja)
Hellää terroria korville -EP (Poko Rekords, 1980) (Ota mua kädestä)
Suomi-ilmiö -LP (Polarvox, 1981) (Ota mua kädestä)
Rock disko -LP (Polarvox, 1981) (Etkö rakastaisi, että joku rakastaisi)
Kymijokibeats 1965-1981 -LP (Impulse Records, 1990) (Kaupunki elämää)
Kymijokibeats 1965-1991 -CD (Impulse Records, 1991) (Kaupunki elämää)
Suomi-rock 79 -CD (Poko Rekords, 1994) (Mua potkitaan päähän)
Aitoa suomirokkia -CD-BOXI (Poko Rekords, 2004) (Mua potkitaan päähän)
Diskografia > Kirjallisuutta

Vesa Kontiainen: Aitoa suomirokkia - Poko Rekordsin historia (Like, 2004)
Mika Saastamoinen: Parasta lapsille - Suomipunk 1977-1984 (Johnny Kniga, 2007)
Aiheesta muualla

Loose Prick Myspacessa (englanniksi)
Loose Prick Kouvolasta Elävässä arkistossa
Loose Prickin esitystuotanto Suomen äänitearkistossa (1901–1999)
Ylöjärven Ilves

Ylöjärven Ilves ry on vuonna 1990 perustettu urheiluseura. Aikojen saatossa seuran lajivalikoimaan ovat kuuluneet jalkapallo, jääkiekko, ringette, salibandy sekä futsal.selvennä Seuran jääkiekko ja ringette yhdistettiin Ylöjärven Tapparan kanssa uuden, vuoden 2009 toukokuussa perustetun jääpeliseuran Uplakersin alle.
Ylöjärven Ilveksen naisten futsaljoukkue saavutti Naisten Futsal-Liigassa historiansa ensimmäisen mitalin, pronssia kaudella 2022–2023. Kaudella 2023–2024 joukkue saavutti hopeaa. 31.7.2024 Ylöjärven Ilves tiedotti, että seuran naisten joukkue luopuu pääsarjapaikastaan ja lopettaa toimintansa.
Riku Siivonen

Riku Siivonen (s. 1977) on suomalainen kirjailija ja toimittaja. Siivonen on työskennellyt Yleisradiolle ja toimittaa muun muassa Docventures-ohjelmaa. Lisäksi hän on kirjoittanut Helsingin Sanomille, Imageen ja Aamulehteen. Siivonen on ollut perustamassa Long Play -verkkolehteä, käsikirjoittanut radio- ja tv-ohjelmia sekä kirjoittanut tietokirjoja.
Siivosen esikoisromaani Kaikki isäni tavarat oli ilmestymisvuonnaan 2022 Tulenkantaja-palkintoehdokkaana. Siivosen kirja Ihan tavallinen kokaiinikauppias on tositarina Bob Malmi -nimisen miehen matkasta kovien huumeiden ja niiden myynnin maailmaan.
Teokset

Sampo Kaulanen: Suomen sympaattisin kauppias. WSOY (2019)
Kaikki isäni tavarat. WSOY (2022)
Ihan tavallinen kokaiinikauppias. Aula & co (2022)
Keinotekoinen kieli

Keinotekoisten kielten lippu.
Keinotekoinen kieli eli tekokieli on kieli, joka ei ole kehittynyt luonnollisesti osana kulttuuria, vaan jonka fonologia, kielioppi ja sanasto on luotu tietoisesti.
Useat keinotekoiset kielet on suunniteltu ihmisten käytettäväksi, useimmiten toimimaan kansainvälisinä apukielinä, mutta niille on muitakin käyttötarkoituksia. Jotkut on luotu kirjallisuudessa käytettäväksi, kielitieteellisiin kokeiluihin, salailuun, tai harrastuksena pelkästään tekemisen ilon vuoksi. Tällaisia kieliä käytetään usein keinotekoisissa maailmoissa. Joskus keinotekoista kieltä varten luodaan myös keinotekoinen kirjoitusjärjestelmä. Muun muassa J. R. R. Tolkien on tehnyt keinotekoisia kirjoitusjärjestelmiä haltiakieliään varten.
Myös keinotekoisella kielellä voi olla synnynnäisiä puhujia, jos lapsi oppii sen kielen oppineilta vanhemmiltaan varhaisessa vaiheessa. Esperantolla on eri arvioista riippuen 200–2 000 synnynnäistä puhujaa. Klingonin kieli-instituutin jäsen d’Armond Speers taas yritti kasvattaa poikansa kaksikielisesti englanniksi ja klingoniksi.
Keinotekoisia kieliä on luotu satojen vuosien aikana tuhansia, mutta yksikään niistä ei ole saavuttanut suurta läpimurtoa. Koska kuka tahansa voi luoda keinotekoisen kielen, on niiden määrää mahdotonta laskea.
Keinotekoisten kielten luokittelu > Kielellisten ominaisuuksien perusteella

Keinotekoiset kielet jaetaan usein sanastonsa alkuperän mukaan kahteen päälajiin, jotka ovat aprioriset ja aposterioriset kielet. Aprioriset kielet on lähes kokonaan luotu tyhjästä. Aposterioriset kielet sen sijaan pohjautuvat yhteen tai useampaan olemassa olevaan kieleen muun muassa äänneopin, kieliopin ja sanaston osalta.
Eroteltavissa oleva alatyyppi ovat myös naturalistiset kielet, joiden yksi suunnitteluperiaate on kuulostaa ja vaikuttaa luonnolliselta. Koska näitä kieliä ei yleensä ole tarkoitettu helposti opittaviksi tai ylipäätänsä käytettäväksi kommunikoinnissa, naturalistiset kielet ovat yleensä vaikeampia ja monimutkaisia. Naturalistisissa kielissä voi muun muassa olla paljon epäsäännöllisyyksiä, vaikea ääntämisoppi ja niin edelleen. Tyypillisesti ne ovat siis taidekieliä (ks. seur.), joskaan tämä ei seuraa vielä suoraan määritelmästä. Naturalistiset kielet voivat myös olla niin apriorisia kuin aposteriorisiakin: jälkimmäisessä tapauksessa jokin olemassa oleva kieli valitaan kantakieleksi, josta haluttu kieli johdetaan luonnollista kehitystä jäljittelevien sanaston, kieliopin ja äänteenmuutosten kautta. Ei-naturalistisia tai ”epäluonnollisia” kieliä ei sen sijaan yleensä käsitellä omana luokkanaan.
Keinotekoisten kielten luokittelu > Käyttötarkoituksen perusteella

Toinen yleisesti käytetty jakoperuste on kielen laatimisen tarkoitusperä, jonka perusteella keinotekoiset kielet jakautuvat seuraaviin ryhmiin:
kansainväliset apukielet – mahdollisimman helpoiksi luodut kielet, joiden tarkoituksena on toimia kansainvälisen kommunikoinnin käyttökielenä esimerkiksi englannin, ranskan ja espanjan tilalla
volapük (1880)
esperanto (1887)
latino sine flexione (1903)
ido (1907)
occidental (1922)
novial (1928)
sona (1935)
neo (1937)
interlingua (1951)
gestuno (1951), viittomakieli
lingua franca nova (1966)
kotava (1978)
fasile (1999)[lähde? ]
interslaavi (2006)
budinos (2009)
pandunia (2012)
taidekielet – tekijän omaksi iloksi tai esimerkiksi fantasia- ja tieteismaailmoja varten luodut kielet, joita ei aina ole tarkoitettu ihmisten puhuttaviksi
Al1 –  Futurama-animaatiosarjaan kehitetty yksinkertainen kieli
dothraki – Game of Thrones -sarjaa varten kehitetty kieli
quenya ja sindar – Keski-Maassa puhuttuja kieliä
klingon – Star Trek -kieli
ewok ja hutt – Tähtien sota -kieliä
na’vi – Pandora-planeetalla puhuttu kieli elokuvassa Avatar
simlish – The Sims -simulaatiopelin pelihahmojen kieli
toki pona (2001)
lingua Ignota – Hildegard Bingeniläisen kehittämä seremoniallinen kieli
loxian – Enyan albumilla käytetty kieli (2005)
borduuri – Hergén Tintti-sarjakuvissa Borduriassa puhuttu kieli
syldaavi – edellisen naapurivaltion Syldavian kieli
valyrian – Game of Thrones -sarjaa varten kehitetty kieli
bandari – Mustanaamio-sarjakuvissa Bandarissa puhuttu kieli
basilia (1994) – suomen ja latinan kieleen perustuva keinotekoinen kieli
suunnitelmakielet (tai loogiset kielet ) – tiettyä logiikkaa tai filosofiaa tutkivat ja kokeilevat kielet, jotka yleensä ovat hyvin säännönmukaisia
loglan (1955)
lojban (1987)
hupikielet – puhtaasti huumoritarkoituksiin luodut kielet tai leikkikielet
transpiranto (1929)
europanto (1996)
kontinkieli ja muut leikkikielet
tuntematon
Voynichin käsikirjoitus on kirjoitettu kielellä, jota ei tunneta
Tällaisen luokittelun rajat ovat hyvin hämärtyviä. On esimerkiksi olemassa keinotekoisia maailmoja varten luotuja apukieliä, ja joidenkin kielten osalta on vaikea sanoa ovatko ne taidekieliä vai suunnitelmakieliä, tai suunnitelmakieliä vai apukieliä.
Aiheesta muualla

Wikimedia Commonsissa on kuvia tai muita tiedostoja aiheesta .
Keinokielet – Suomi24-keskustelupalsta
Constructed Languages – LiveJournal-yhteisö
Constructed Languages List – sähköpostilista
The Language Construction Kit – ohjeita kielen luomiseen
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Esperanton lippu
Kiviniemen hallitus

| Kiviniemen hallitus |
| --- | --- |
  Suomen tasavallan 71. valtioneuvosto
 Pääministeri Mari Kiviniemi.
Toimikausi alkoi:  22. kesäkuuta 2010
Toimikausi päättyi:  22. kesäkuuta 2011
Valtionpäämies:  Tarja Halonen
Jäsenet
Hallituksen johtaja:  Mari Kiviniemi
Hallituksen varajohtaja:  Jyrki Katainen
Ministerien lukumäärä:  20
Hallituspuolueet:   Keskusta  Kokoomus  RKP  Vihreät 
Hallituksen asema:  enemmistöhallitus 126 / 200
Oppositiopuolueet:   Sosiaalidemokraatit  Vasemmistoliitto  Kristillisdemokraatit  Perussuomalaiset 
Historia
Edellinen:  Vanhasen II hallitus
Seuraava:  Kataisen hallitus
Kiviniemen hallitus oli Suomen tasavallan 71. hallitus, joka hallitsi 22. kesäkuuta 2010 – 22. kesäkuuta 2011 eli päivälleen yhden vuoden ajan. Hallituksen pääministerinä toimi keskustan puheenjohtaja, kansanedustaja Mari Kiviniemi. Hallitukseen kuuluivat keskusta, kokoomus, vihreä liitto ja ruotsalainen kansanpuolue.
Hallitus muodostettiin, koska keskustan puheenjohtajuudesta luopunut Matti Vanhanen erosi pääministerin tehtävästä. Keskustan uudeksi puheenjohtajaksi valittu Mari Kiviniemi nimitettiin uudeksi pääministeriksi.
Hallituksen kokoonpano oli sama kuin Vanhasen II hallituksen sillä erolla, että pääministeriksi nousseen Mari Kiviniemen tilalle hallinto- ja kuntaministeriksi nimitettiin Tapani Tölli.
Aiheesta muualla

Valtioneuvoston tiedonanto Eduskunnalle 22.6.2010 nimitetyn pääministeri Mari Kiviniemen hallituksen ohjelmasta.  Valtioneuvoston kanslia, 2010.  Teoksen verkkoversio (PDF).
| 0 | 1 | 2 | 3 |
| --- | --- | --- | --- |
| Edeltäjä: Vanhasen II hallitus | Suomen valtioneuvosto 22. kesäkuuta 2010 – 22. kesäkuuta 2011 | Seuraaja: Kataisen hallitus |  |
Ivar Groundstroem

Ivar Valdemar Groundstroem (7. toukokuuta 1868 Siuntio – 26. elokuuta 1944 Helsinki) oli suomalainen juristi ja virkamies, joka sai kanslianeuvoksen arvonimen.
Groundstroemin vanhemmat olivat kruununvouti Carl Edvard Groundstroem ja Alexandra Constance Rein ja puoliso vuodesta 1913 Hildur Maria Jahnson. Hänen kaksoisveljensä oli virka- ja valtiopäivämies Oskar Groundstroem.
Ivar Groundstroem tuli ylioppilaaksi Hämeenlinnan normaalilyseosta 1886 ja suoritti oikeustutkinnon 1891, varatuomarin arvon hän sai 1894. Hän oli maanmittauksen ylihallituksen kanslisti 1900–1903, senaatin siviilitoimituskunnan kanslisti 1906–1907, kirkollisasiain toimituskuunan protokollasihteeri 1907–1912 ja koulutoimen ylihallituksen sihteeri 1912–1918. Opetusministeriön esittelijäneuvos Groundstroem oli 1918–1937  ja kansliapäällikkö 1935–1937. Hän oli myös kagaalin keskustoimikunnan jäsen 1901–1905. Groundstroem sai kanslianeuvoksen arvonimen 1928.
Wednesday 13

Wednesday 13
Wednesday 13, oikealta nimeltään Joseph Michael Poole (s. 12. elokuuta 1976) on yhdysvaltalainen muusikko, joka tuli tunnetuksi horror punk-yhtye Murderdollsin laulajana. Murderdollsin hajottua hän on keikkaillut taiteilijanimeään kantavan sooloprojektinsa Wednesday 13 kanssa.
Musiikkiura

Poolen musiikkiura alkoi vuonna 1991, kun hänen tuttavansa Michael Patrick pyysi häntä kitaristiksi yhtyeeseen "Psycho Opera". Yhtye hajosi pian nauhoitettuaan yhden demon. Seuraavana vuonna hän perusti yhdessä Michael Patrickin, Ray "Abby" Normalin ja Doug McCollumin (myöhemmin Sicko Zero) kanssa yhtyeen Maniac Spider Trash. Se tuli lyhenteestä MST, joka tarkoitti alun perin monia muitakin asioita, kuten "Milky Sperm Teeth". Tässä yhtyeessä hän lauloi ja käytti silloin nimeä Joe Nothing. Yhtye julkaisi vain yhden kasetti-ep:n "Dumpster Mummies" vuonna 1994. Seuraavana vuonna nauhoitettiin kokopitkä albumi nimeltä "Murder Happy Fairytales", jota ei silloin kuitenkaan julkaistu mutta on nyttemmin saatavana. Vuonna 1996 Joseph perusti yhdessä Doug McCollumin kanssa uuden yhtyeen Frankenstein Drag Queens From Planet 13. Joseph otti itselleen nimen "Wednesday" The Addams Family -perheen pikkutytöltä, ja Doug otti käyttöön uuden lempinimen Sicko Zero. Yhtyeeseen liittyi basistiksi Seaweed. Vuosina 1996–2004 yhtyeeltä ilmestyi neljä albumia, yksi kokoelmalevy, kuusi singleä ja kaksi VHS-kasettia. Yhtye oli myös mukana tribuuttialbumeilla Alice Cooperille ja Sweetille. Yhtye hajosi vuonna 2000, jolloin siinä ei ollut enää Wednesdayn lisäksi muita alkuperäisjäseniä, mutta se perustettiin uudelleen alkuperäisellä kokoonpanolla 2007, jolloin Maniac Spider Trash -ajoilta tuttu Abby Normal tuli Seaweedin tilalle. Seaweed soittaa bassoa Sicko Zeron ja Abby Normalin kanssa yhtyeessä "The Graveyard Boulevard", jonka levyillä on myös yksi Wednesdayn sävellys ja hänen sanoituksiaan.
Vuonna 2001 Slipknot-yhtyeen rumpali Joey Jordison pyysi häntä liittymään yhtyeeseen nimeltä Rejects. Aluksi Wednesday  soitti bassoa, mutta sitten hänestä tehtiin laulaja. Yhtyeen nimeksi otettiin Murderdolls. Murderdolls menestyi paremmin kuin hänen aikaisemmat yhtyeensä Joey Jordisonin maineen ansiosta ja siksi, että Joeyn ansiosta Roadrunner-levy-yhtiö otti Murderdollsit suojiinsa. Murderdollsien kappaleista suurin osa on itse asiassa uudelleen nauhoitettuja Frankenstein Drag Queens From Planet 13 ja Maniac Spider Trash -kappaleita.
Wednesday 13 esiintyy myös yksin, ja hänellä on yhtye nimeltä Bourbon crow, joka soittaa akustista outlaw country -musiikkia. Bourbon Crow julkaisi esikoisalbuminsa "Highway to Hangovers" 2007.
Wednesday 13:n ensimmäinen soololevy Transylvania 90210 ilmestyi 2005. Vuotta myöhemmin 2006 julkaistiin jo kakkosalbumi Fang Bang. Jouluna 2007 Wednesday julkaisi DVD:n "Weirdo A Go Go", jossa hän esittelee pätkiä lempi kauhu- ja sci-fi-elokuvistaan.  Kolmas albumi Skeletons sekä Bloodworks-ep, jossa on akustisia kappaleita, ilmestyi kesällä 2008. Vuonna 2011 julkaistiin uusin albumi, Calling all Corpses.
Wednesday 13 pitää kauhuelokuvista ja osa hänen kirjoittamistaan kappaleista onkin kauhuaiheisia. Hänen musiikistaan on kuultavissa ihainnoimansa Alice Cooperin vaikutus. Poole on tunnustautunut myös suomalaisen Hanoi Rocksin faniksi.
Diskografia > Studioalbumit

Transylvania 90210: Songs of Death, Dying, and the Dead (2005)
Fang Bang (2006)
Skeletons (2008)
Calling All Corpses (2011)
The Dixie Dead (2013)
Monsters of the Universe: Come Out and Plague (2015)
Condolences (2017)
Necrophaze (2019)
Horrifier (2022)
Diskografia > EP:t

Bloodwork (2008)
Re-Animated (2011)
Spook & Destroy (2012)
Tunes From the Crypt No.1 (2014)
Necrophaze - Antidote (2021)
Diskografia > Kokoelmat & Livealbumit

Fuck It, We'll Do It Live (2008)
From Here To The Hearse (2010)
Undead Unplugged (2014)
Dead Meat: 10 Years of Blood, Feathers & Lipstick (2014)
Diskografia > Singlet

Bad Things (2005)
I Walked with a Zombie (2005)
Xanaxtasy (2010)
Scream Baby Scream (Ghost Boo-Ty Mix) / Xanaxtasy (2011)
Something Wicked This Way Comes (2011)
Serpent Society (2015)
Decompose (2019)
Bring Your Own Blood (2019)
Films (2019)
You're So Hideous (2022)
Insides Out (2022)
Good Day to Be a Bad Guy (2022)
Aiheesta muualla

MySpace
↑   Blabbermouth : WEDNESDAY 13: London Show To Include HANOI ROCKS blabbermouth.net. Viitattu 17.8.2024.
↑   ANTIHERO MAGAZINE : Interview: WEDNESDAY 13 antiheromagazine.com. Viitattu 17.8.2024.
Leslie Lamport

| Leslie Lamport |
| --- | --- |
 Lamport marraskuussa 2004.
Henkilötiedot
Koko nimi:  Leslie B. Lamport
Syntynyt: 7. helmikuuta 1941 (ikä 83) New York, Yhdysvallat
Kansalaisuus:  Yhdysvallat
Ammatti:  Tietojenkäsittelytieteilijä ja matemaatikko
Koulutus ja ura
Tutkinnot:  The Bronx High School of Science  Massachusetts Institute of Technology  Brandeisin yliopisto
Väitöstyön ohjaaja:  Richard Palais 
Tutkimusalue:  Tietojenkäsittelytiede
Tunnetut työt:  LaTeX- dokumentit  Lamportin allekirjoitus
Palkinnot:  Turing-palkinto (2013)
Aiheesta muualla
Kotisivu
Leslie B. Lamport (s. 7. helmikuuta 1941 New York, Yhdysvallat) on yhdysvaltalainen tietojenkäsittelytieteilijä ja matemaatikko. Lamport tunnetaan parhaiten hajautettujen järjestelmien uraauurtavasta työstään sekä LaTeX-dokumenttien valmistelujärjestelmän ensimmäisenä kehittäjänä ja sen ensimmäisen käsikirjan kirjoittajana.
Lamport on saanut useita palkintoja, tunnetuinpana Turing-palkinnon vuonna 2013. Hän kehitti uransa aikana tärkeitä algoritmeja ja kehitti muodollisia mallinnus- ja varmennusprotokollia, jotka parantavat hajautettujen järjestelmien laatua. Nämä panokset ovat parantaneet  tietokonejärjestelmien suorituskykyä ja luotettavuutta. Lamport on myös uransa aikana ollut kehittämässä temporaalilogiikkaa.